*Ajánlati felhívás 5. számú melléklete: szerződéstervezet*

**VÁLLALKOZÁSI SZERZŐDÉS**

amely létrejött

egyrészről **Budapest Főváros VIII. kerület Józsefvárosi Önkormányzat**

székhely: **1082 Budapest, Baross u. 63-67.**

adószám: **15735715-2-42**

törzsszám: **735715**

bankszámlaszám: **Magyar Államkincstár 10023002-00344506-00000017**

képviseli: **Pikó András polgármester**

mint megrendelő (a továbbiakban: Megrendelő),

másrészről

név:

székhely:

cégjegyzékszáma:

adószáma:

bankszámlaszáma:

képviseli:

mint vállalkozó (a továbbiakban: Vállalkozó),

Megrendelő és Vállalkozó együttesen: Felek – között az alulírott helyen és időben, az alábbi feltételek mellett:

1. **Előzmények**

1.1. Megrendelő a „Vajda Péter Ének-zenei Általános és Sportiskola udvarán közösségi kert kialakítás” tárgyú, közbeszerzési értékhatárt el nem érő beszerzési eljárást (a továbbiakban: beszerzési eljárás) indított.

1.2. A beszerzési eljárás eredményeként Vállalkozó került nyertes ajánlattevőként kihirdetésre a Megrendelő Képviselő-testületének Költségvetési és Pénzügyi Bizottsága ……/2024. (… …) számú határozatával, amelyre tekintettel a Felek a jelen szerződést (a továbbiakban: „szerződés") kötik meg.

1.3. Jelen szerződés elválaszthatatlan részét képezi a beszerzési eljárás ajánlattételi felhívása műszaki leírással, valamint a Vállalkozó ajánlata.

1.4. Felek rögzítik, hogy a Megrendelő a Polgári törvénykönyvről szóló 2013. évi V. törvény (a továbbiakban: Ptk.) 8:1. § (1) bekezdés 7. pontja alapján szerződő hatóságnak minősül.

1. **A szerződés tárgya**

2.1. Megrendelő a jelen szerződés aláírásával megrendeli Vállalkozótól a jelen szerződésben rögzített feladatok elvégzését az alábbi tartalommal és mennyiségben, eredményfelelősséggel. A teljesítés során a Vállalkozó által ellátandó feladatok részletezését az árazott költségvetés tartalmazza azzal, hogy Megrendelő kifejezetten tájékoztatja a Vállalkozót arról, hogy Vállalkozó feladata: a Vajda Péter Ének-zenei Általános és Sportiskola udvarán közösségi kert kialakítása.

2.2. Vállalkozó a 2.1. pontban részletezett feladatok elvégzését elvállalja.

2.3. Felek a szerződés tárgyát jogilag oszthatatlannak tekintik.

2.4. Teljesítés helye: A Vajda Péter közösségi kert a Budapest VIII. kerület, Bláthy Ottó utca 40. felől nyíló telekrész, amely a 38603/3 HRSZ ingatlanon található, a Vajda Péter Ének-zenei Általános és Sportiskola telkén. A telekrész, amelyen a közösségi kert létesül: 726 m2.

2.5. A Megrendelő a kivitelezés során műszaki ellenőrzést végez.

2.6. A megvalósítandó műszaki tartalom részletesen a beszerzési eljárásban kiadott műszaki dokumentációban (tervek, műszaki leírás, költségvetés) került meghatározásra.

2.7. Vállalkozó köteles a jelen szerződés értelmében a Megrendelő által rendelkezésre bocsátott tervdokumentáció alapján a kivitelezést szerződésszerűen, teljeskörűen, műszakilag és minőségileg kifogástalan kivitelben, hiba- és hiánymentesen, a rendeltetésszerű használatra alkalmas állapotban, a vonatkozó magyar előírásoknak, jogszabályoknak, műszaki szabványoknak megfelelően határidőben elkészíteni, és valamennyi egyéb szerződéses kötelezettségét szerződésszerűen teljesíteni.

2.8. Jelen szerződésben írtaktól eltérő teljesítése esetén Megrendelő nem köteles az elvégzett munkát átvenni. Vállalkozó az előbbi, a kivitelezés szerződésszerű megvalósítására vállalt kötelezettsége mellett kötelezettséget vállal arra, hogy jótállási, szavatossági kötelezettségeinek maradéktalanul eleget tesz.

2.9. Vállalkozó kijelenti, hogy a jelen szerződés elválaszthatatlan részét képező tervdokumentumokat saját felelősségére ellenőrizte, az azokban foglalt tényeket, előírásokat ismeri. Vállalkozó a 6.2. pontban megadott vállalkozói díjat a helyszín ismeretében és a rendelkezésre bocsátott tervdokumentáció ismeretében alakította ki.

2.10. Vállalkozó a feladatai ellátása során köteles Megrendelővel együttműködni, folyamatosan egyeztetni és a vonatkozó jogszabályi rendelkezéseket maradéktalanul betartani.

2.11. Szerződő Felek rögzítik, hogy amennyiben a jelen szerződés műszaki tartalmát meghatározó dokumentumok, vagy a szerződés bármely műszaki vonatkozású rendelkezése között ellentmondás mutatkozna, akkor Megrendelő nyilatkozata az irányadó, hogy mely dokumentum tartalma alapján kell elvégezni a teljesítést. Az eltérés jelzésére a Vállalkozó írásban köteles felhívni Megrendelő figyelmét. Az ezen kötelezettség elmulasztásából eredő hibás teljesítés vagy kár bekövetkezése miatti felelősség Vállalkozót terheli.

1. **A szerződés időtartama, a teljesítés**
   1. A teljesítési határidő a munkaterület átadásától számított 120 naptári nap, melybe a műszaki átadás-átvételi eljárás időtartama is beleszámít.
   2. A munkaterületet Megrendelő a Vállalkozó számára a szerződés aláírásától számított 10 naptári napon belül adja át.
   3. A Vállalkozó a kivitelezési tevékenység befejeztével a teljesítés előtti megvizsgálásra történő felajánlásról (alkalmas-e az átadás-átvétel megkezdésére a teljesítés) a műszaki átadás-átvételi eljárás megkezdésének határideje előtt legalább tíz munkanappal köteles értesíteni a Megrendelőt, hogy a műszaki átadás-átvételi eljárás megkezdésére készen áll. (Készre jelentés). Megrendelő köteles a készre jelentés kézhezvételétől számított nyolc (8) munkanapon belül az átadás-átvételi eljárást megkezdeni.
   4. Az eljáráson Felek képviselői megvizsgálják a teljesítést, jegyzőkönyvet vesznek fel, amelyben felvezetik az esetleges hibák és hiányok listáját. Vállalkozó köteles a jegyzőkönyvben nyilatkozni a hibák kijavításának határnapjáról, amely nem haladhatja meg a 10 munkanapot.
   5. Az átadás-átvételi eljárás lezárásáig Vállalkozó köteles a gépeket, anyagokat, a keletkezett hulladékot továbbá a felvonulási épületeket és felszereléseit teljeskörűen elszállítani. Ennek megtörténte az átvétel feltétele. Az átadás-átvételi jegyzőkönyvben fel kell tüntetni azokat a hibákat vagy hiányosságokat, amelyek teljesítése, javítása vagy pótlása szükséges, a Megrendelő által meghatározott határidőn belül. Amennyiben a Vállalkozó a hibákat határidőben nem javítja ki, Megrendelő jogosult a Vállalkozó költségére mással elvégeztetni és annak ellenértékét a vállalkozási díjból levonhatja. A hibák kijavításához, illetve a díj leszállításhoz igényelt összeget a Megrendelő jogosult a Vállalkozó által kiállított számlából visszatartani.
   6. A fentiek alapján elvégzett hiánypótlásokról, ill. javításokról Vállalkozó írásban tájékoztatja Megrendelőt, aki a tárgyi munkát – megfelelőség (azaz hiba- és hiánymentesség) esetén – átveszi. Ez a teljesítés esetére vonatkozó birtokbavétel napja.
   7. Felek megállapodnak abban, hogy Megrendelő csak hiba- és hiánymentes teljesítést vesz át.
   8. A műszaki átadás-átvételi eljárás lezárásához Vállalkozó az alábbi dokumentumokat köteles benyújtani:
   * az építési-bontási hulladék tárolására, elszállítására vonatkozó, az építőipari kivitelezési tevékenységről szóló 191/2009. (IX. 15.) Korm. rendelet 5. mellékletnek megfelelő tartalmú hulladék-nyilvántartó lapot,
   * megvalósulási tervet 1 példány papír alapon és 1 példány digitális állományban,
   * minden olyan egyéb hatósági engedélyt, dokumentumot, nyilatkozatot, amely a Megrendelő számára a rendeltetésszerű és biztonságos használatot igazolja, lásd 191/2009. (IX. 15.) Korm. rendelet 33. § (3) bekezdésében felsorolt dokumentumokat.
   1. Vállalkozó a felülvizsgálati eljárásban köteles közreműködni. A felülvizsgálatot a Megrendelő hívja össze a teljesítést követő 12 havonta, a jótállási idő lejártáig, az adott 12 hónapos időszak leteltét megelőző időpontra. A felülvizsgálati eljárásban Felek a teljesítés szerződésszerűségét és a hibás/hiányos teljesítésből eredő hibákat/hiányosságokat vizsgálják és jegyzőkönyvben rögzítik. Vállalkozó a jegyzőkönyvben nyilatkozik a hibák kijavításának határidejéről, amely összességében nem lehet több, mint 10 munkanap.
   2. A kivitelezés során a Felek építési naplót vezetnek. A naplóba történő bejegyzésre jogosultak a Megrendelő részéről a kapcsolattartó és a műszaki ellenőr, a Vállalkozó részéről a kapcsolattartó és a felelős műszaki vezető.
   3. A műszaki átadás-átvételi eljárás lezárását követő 8 napon belül a műszaki ellenőr teljesítésigazolást állít ki.
   4. A megrendelő előzetes szakmai teljesítésigazolója: Borbás Gabriella ügyosztályvezető, pénzügyi teljesítésigazolója: Pikó András polgármester.
2. **Megrendelő jogai, kötelezettségei**
   1. Megrendelő köteles a szerződés teljesítéséhez szükséges adatokat, információkat, feltételeket Vállalkozó részére biztosítani. Megrendelő köteles minden olyan intézkedést megtenni, amely Vállalkozó teljesítését elősegíti.
   2. A Megrendelő utasítási joga

A Vállalkozó a Megrendelő utasítása szerint köteles eljárni. Az utasítás vonatkozhat különösen:

* a felhasználandó eszközökre, anyagokra, ezek minőségére,
* a munkafolyamat egyes elemeire.

Az utasítás nem terjedhet ki a munka megszervezésére, illetőleg nem teheti a teljesítést terhesebbé.

A Megrendelő utasítást csak a szerződés keretei között adhat.

* 1. A Megrendelő ellenőrzési joga

A Megrendelő a munkát és a felhasználásra kerülő anyagot, az alkalmazott eszközöket ellenőrizheti. Nem mentesül a Vállalkozó a felelősség alól, ha a Megrendelő az ellenőrzést elmulasztotta vagy nem megfelelően végezte el.

Az ellenőrzést a Megrendelő végezheti megbízottja, vagy más vállalkozó, intézmény útján is. Erről a Vállalkozót értesíteni köteles.

Az ellenőrzés szükség szerint, a Vállalkozó (vagy megbízottja) jelenlétében történik. Az ellenőrzésen tapasztaltakat a Felek jegyzőkönyvbe foglalják.

1. **Vállalkozó jogosultsága, kötelezettsége**
   1. A Vállalkozó előteljesítésre jogosult.
   2. Vállalkozó köteles a kivitelezést akadályozó bármely tényezőről Megrendelőt vagy megbízottját 24 órán belül írásban, az építési naplóba történő bejegyzéssel is értesíteni.
   3. Vállalkozó köteles a kivitelezés során a hatósági előírásokat, szabványokat betartani és törekednie kell a Polgári Törvénykönyvről szóló 2013. évi V. törvény (a továbbiakban: Ptk.) 6:252.§ (3) bekezdésében foglalt követelmények maradéktalan megtartására.
   4. A Vállalkozó a Megrendelő utasításai és a szerződéskötéskor ismert, vagy a teljesítés során ismertté váló érdekei szerint köteles teljesíteni. Amennyiben a Megrendelő a Vállalkozónak célszerűtlen, szakszerűtlen utasítást ad, a Vállalkozó köteles erre a Megrendelőt figyelmeztetni. Amennyiben a figyelmeztetést elmulasztja, az ebből eredő kárért felelősséggel tartozik. Amennyiben a Megrendelő e figyelmeztetés ellenére utasítását fenntartja, a Vállalkozó a szerződést a Megrendelő kockázatára és kárviselési felelősségére teljesíti. A Vállalkozó a Megrendelő által adott utasítások szerint nem végezheti el a kivitelezést, ha ez jogszabály, illetve hatósági rendelkezés megsértéséhez, vagy az élet- és vagyonbiztonság veszélyeztetéséhez vezetne.
   5. A kivitelezési munka teljesítése akkor minősül szerződésszerűnek, ha az elkészült munka I. osztályú minőségben a hatályos műszaki követelményeknek, a hatósági és jogszabályi előírásoknak megfelel, és ezt a műszaki ellenőr igazolja. Ha a munka a fenti követelményeket nem elégíti ki, a szolgáltatás kellékhiányosnak tekintendő. A Vállalkozót terhelő jogszavatossági és egyéb szavatossági felelősség tekintetében a Szerződő felek a hatályos Ptk. vállalkozási szerződésekre vonatkozó rendelkezéseit fogadják el irányadónak.
   6. Az eszközök elhelyezését megelőzően a Megrendelő a Vállalkozóval konzultációt folytat le közösen, előre egyeztetett időpontban.
   7. A munkaterület átadását követően a személy-, vagyon- és munkabiztonságról, a környezetvédelmi szabályok betartásáról Vállalkozó köteles gondoskodni. Vállalkozó felel Megrendelő, ill. harmadik személyek vonatkozásában azok vagyontárgyaiban, életében, testi épségében, ill. egészségében a Vállalkozó okán keletkezett hiányokért, ill. károsodásokért.
   8. Vállalkozó a munkája során az építőipari kivitelezési tevékenységről szóló 191/2009. (IX. 15.) Korm. rendeletben foglaltak szerint köteles eljárni. Vállalkozónak a munkaterület átvételét követően kötelessége a munkát a hatályos, munkavédelemről szóló jogszabályokban, előírásokban (különösen a munkavédelemről szóló 1993. évi XCIII. Tv. és annak végrehajtásáról szóló 5/1993. (XII. 26.) MüM rendelet, valamint a munkahelyek munkavédelmi követelményeinek minimális szintjéről szóló 3/2002. (II. 8.) SzCsM-EüM együttes rendelet) foglaltaknak megfelelően végezni.
   9. Vállalkozó köteles az építkezés (kivitelezés) tűzvédelmi feladatainak ellátására.
   10. Vállalkozó köteles a tényleges munkavégzéssel érintett munkaterületet megfelelően elkeríteni. Felel mindazon károkért, amely ezen kötelezettségeinek elmulasztásából, vagy nem megfelelő teljesítéséből adódott.
   11. Vállalkozó köteles az általa használt közutakat a lehullott anyagtól, ill. az általa a közútra felhordott szennyeződéstől haladéktalanul mentesíteni, megtisztítani.
   12. Vállalkozó a közterületeken a közlekedést (gépkocsi és gyalogosforgalom) köteles biztosítani.
   13. Vállalkozó köteles a munkaterületet folyamatosan – az építési folyamat jellegének megfelelően – rendezett állapotban tartani.
   14. Vállalkozó köteles a jogszabályban foglalt tájékoztató tábla elhelyezésére és folyamatosan, a jogszabályban előírt tartalommal való láthatóságának biztosítására.
   15. Vállalkozó köteles a keletkezett hulladékot a jogszabályoknak megfelelően gyűjteni, és hivatalos hulladéklerakó-helyre szállítani, valamint ezt a Megrendelő felé megfelelően igazolni.
   16. Amennyiben Vállalkozó tevékenysége közterület igénybevételével jár, a közterületfoglalási engedély megkérése és annak költségeinek viselése a Vállalkozót terhelik.
   17. Megrendelő rögzíti, hogy a bontás során feleslegessé vált használt építőanyag tulajdonjogáról – tekintettel azok avultságára és érték nélküliségére – a Vállalkozó javára ellenérték nélkül lemond, aki köteles azt saját költségén elszállítani.
   18. Felek rögzítik, hogy amennyiben a rendelkezésre álló tervdokumentáción, nyilatkozaton kívül bármilyen, további engedély, jóváhagyás, tanúsítás szükséges a teljesítéshez, annak beszerzése a fenti teljesítési határidőn belül Vállalkozó feladata és költsége, kivéve, ha azt jogszabály vagy a műszaki leírás Megrendelő feladatává teszi.
   19. Vállalkozó köteles együttműködni az érdekelt szervekkel, közszolgáltatókkal.
   20. Amennyiben a szerződés bármilyen okból teljesítés előtt megszűnne, úgy a Vállalkozó haladéktalanul (3 naptári napon) belül köteles a megszűnés napjáig végzett munkákat felmérni, és a munkaterületet a Megrendelőnek visszaadni.
2. **Vállalkozási díj, fizetési feltételek**
   1. A Vállalkozót a jelen szerződésben vállalt feladatok teljes körű, határidőben történő megvalósításának esetére vállalkozói átalánydíj illeti meg a jelen szerződésben foglaltak szerint. A jelen szerződésben kikötött díj a szerződésszerű teljesítéssel kapcsolatos valamennyi költséget, díjat, valamennyi szolgáltatás ellenértékét, a szerzői jogi oltalommal törvényileg védett szolgáltatás jelen szerződés szerinti felhasználásának felhasználási díját is tartalmazza, így Vállalkozó más jogcímen, ill. a szerződésben megjelölt ellenértéken felüli összegű ellenérték felszámítására nem jogosult.
   2. A **vállalkozói díj összege (tartalékkeret nélkül) ..... Ft +ÁFA.**

A tartalékkeret összege: a nettó vállalkozói díj 10%-a, azaz nettó …….. Ft + ÁFA.

**A tartalékkerettel növelt vállalkozói díj: ……… Ft + ÁFA.**

* 1. Vállalkozó kijelenti, hogy a jelen szerződés mellékletét képező tételes árazott költségvetés elkészítésekor a költségvetési kiírásban szereplő mennyiségi és minőségi adatokat, méreteket ellenőrizte. Vállalkozó tudomásul veszi, hogy ezen adatok és a műszaki dokumentáció egyéb elemei között fennálló esetleges számára hátrányos eltérések esetén a vállalkozói díj egységárainak módosítását vagy a teljesítési, illetve kifizetési ütemezés változtatását Vállalkozó nem kezdeményezheti, ennek alapján Vállalkozó nem támaszthat Megrendelővel szemben többletdíj, illetőleg a jelen szerződés bármilyen egyéb módosítására vonatkozó igényt.
  2. Vállalkozó kijelenti, hogy a jelen szerződésben meghatározott vállalkozói díj alapjául szolgáló, a tételes költségvetés szerinti egységárak képzését és ajánlatában való szerepeltetését megelőzően, minden, az adott tételhez tartozó munkafolyamatot, anyagköltséget figyelembe vett, mely a dokumentáció részét képező és az ajánlattevőknek kiadott dokumentációban található minden feladatra vonatkozik, továbbá figyelembe vett minden valós és lehetséges körülményt, amely a munkavégzés során felmerülhet, illetőleg többletköltséget eredményezhet és a jelen szerződést mindenre kiterjedő alapos megfontolás után kötötte meg.
  3. A 6.2. pontban meghatározott vállalkozói díj fix átalányáron került megállapításra. A vállalkozói díjnak magában kell foglalnia a közvetlen költséget, ennek keretében az anyagköltséget és a közvetlen gépköltséget a fuvarozási és rakodási költséggel együtt, az építőipari rezsióradíj alapján számított munkadíjat, fedezetet, ennek keretében a közvetlen költségek között nem szereplő általános költségeket, a tervezett nyereséget is, valamint minden olyan költséget, melynek viselését a jelen szerződés nem tesz kifejezetten Megrendelő feladatává.
  4. Vállalkozó 1 db részszámla és 1 db végszámla benyújtására jogosult.
  5. A vállalkozói díj a Megrendelő Magyar Államkincstárnál vezetett 10023002-00344506-00000017 számú számlájáról kerül kifizetésre.
  6. A kifizetés az alábbiak szerint történik: felmérési napló felvételével műszaki ellenőr által igazolt, a kivitelezési munka 50%-ának megfelelő elvégzését követően egy részszámla állítható ki. A részszámla kiállításának lehetőségéről a Vállalkozó lemondhat.
  7. A teljes körű kivitelezési munka készre jelentését követően lefolytatott műszaki átadás-átvételi eljárás lezárása után, műszaki ellenőr által igazolt, a munka 100%-nak elvégzését követően végszámla állítható ki.
  8. Megrendelő előleget nem biztosít.
  9. Megrendelő a teljesítést követő 8 napon belül kiállítja a teljesítésigazolásokat. A teljesítésigazolások a számlák elválaszthatatlan részeit képezik. Megrendelő részéről a teljesítés igazolására a műszaki ellenőr jogosult.
  10. A Megrendelő a 6.2. pont szerinti díj megfizetésére köteles a jogszabályoknak megfelelően kiállított számlák kézhezvételétől számított 30 naptári napon belül. A számlázás és az elszámolás minden esetben a mindenkor hatályos jogszabályok szerint történik.
  11. A számlát a Megrendelő nevére kell kiállítani.

1. **Vállalkozó felelőssége, közreműködők igénybevétele**
   1. Vállalkozó jelen szerződés szerinti kivitelezői feladatok ellátása során a mindenkor hatályos jogszabályok alapján felel a Megrendelő felé.
   2. A Vállalkozó jogosult közreműködő igénybevételére, akinek tevékenységéért, mint sajátjáért felel, azonban köteles az általa foglalkoztatott vagy foglalkoztatni kívánt közreműködőket (alvállalkozókat) az általuk végzett tevékenység megnevezésével a munka megkezdése előtt Megrendelőnek írásban bejelenteni.
   3. Vállalkozó köteles a közreműködők tevékenységét és az általuk teljesített szolgáltatásoknak a jelen szerződés feltételeinek való megfelelését folyamatosan ellenőrizni.
   4. Felek rögzítik, hogy a közreműködők díjának fedezetét a 6.2. pont szerint vállalkozói díj tartalmazza.
2. **Szerződést biztosító mellékkötelezettségek**
   1. Megrendelő késedelmi kötbérre válik jogosulttá, amennyiben Vállalkozó olyan okból, amelyért felelős (Ptk. 6:186.§), a jelen szerződésben meghatározott teljesítési határidőt elmulasztja. A késedelmi kötbér alapja a vállalkozási feladat (teljes) nettó vállalkozói díja, mértéke az eredménytelenül eltelt teljesítési határidőtől számítva a késedelem 1-10. napja alatt napi 0,5%, a késedelem 11. napjától napi 1 % a kötbéralapra vetítetten. Maximuma a késedelmesen teljesített kivitelezési feladat vállalkozói díjának, mint kötbéralapnak a 25%-a. Amennyiben Vállalkozó késedelme a teljesítési határidő tekintetében eléri a 30 napot, Megrendelő érdekmúlás miatt jogosult a szerződéstől elállni, és meghiúsulási kötbért követelni.
   2. Felek megállapodnak abban, hogy amennyiben olyan okból, amiért Vállalkozó felelős (Ptk. 6:186. §) a szerződés teljesedésbe menése meghiúsul, a Vállalkozó meghiúsulási kötbér fizetésére köteles. A meghiúsulási kötbér mértéke a nem teljesített kivitelezési feladat nettó vállalkozói díjának, mint kötbéralapnak a 25%-a.
   3. A Megrendelő a kötbérkövetelését írásbeli felszólítás útján érvényesítheti, melynek a Vállalkozó köteles a felszólítás kézbesítésétől számított 8 naptári napon belül maradéktalanul eleget tenni. Amennyiben a Vállalkozó a felszólítás kézbesítését követő 3 napon belül érdemi – indoklással és bizonyítékokkal alátámasztott – kimentést nem tesz, akkor a kötbérkövetelés a Vállalkozó részéről elismertnek tekinthető és ezzel beszámíthatóvá válik.
   4. Amennyiben harmadik személy Megrendelővel szemben Vállalkozó olyan tevékenységével összefüggésben, amelyért a Vállalkozó felelős, igényérvényesítéssel lép fel, úgy Vállalkozó köteles Megrendelőt a kártérítés alól haladéktalanul mentesíteni, és tevékenységéért felelősséget vállalni, kivéve, ha a kár a Vállalkozó írásbeli figyelmeztetése ellenére Megrendelő által fenntartott célszerűtlen, szakszerűtlen vagy jogellenes utasítás eredménye.
   5. Megrendelő kötbérigényének érvényesítése nem érinti a szerződésből eredő egyéb jogosultságait, továbbá a kötbéren felüli kárának érvényesítését.
   6. A Vállalkozó a beépített anyagokért, az építési munkák hibátlan elvégzéséért jótállást vállal. A jótállás kötelező mértéke 36 hónap. A jótállás kezdő időpontja a műszaki átadás-átvételi eljárás befejezésének időpontjának napja. Ez alól kivételt képez az, ha a jogszabály ennél hosszabb időt vagy kötelező alkalmassági időt állapít meg, amely esetben ez a hosszabb határidő a jótállás időtartama. Ezen felül Vállalkozó garantálja a berendezések, szakipari szerkezetek megfelelőségét a műszaki előírásokban, valamint a hatályos jogszabályban előírt kötelező alkalmassági (szavatossági) ideje alatt. A jótállási, illetve szavatossági idő alatt kiderülő hiányosságok a jótállás, szavatosság, garanciavállalás szabályai szerint küszöbölendők ki. A garancia nem terjed ki a rongálásból eredő károkra vagy meghibásodásokra.
   7. Vállalkozó a jótállási kötelezettsége alatt a hiba bejelentésétől számított 3 munkanapon belül köteles a javítást elkezdeni és megfelelő személyi állománnyal annak befejezéséig folyamatosan munkát végezni. A hiba kijavításának végső határideje a bejelentést követő 10 munkanap. Amennyiben technológiailag a fenti idő nem tartható, a műszaki ellenőr által meghatározott időtartam az irányadó.
   8. A közvetlen balesetveszélyt eredményező hibák esetén a fentiek azzal alkalmazandóak, hogy Vállalkozó a bejelentést követő 24 órán belül köteles a hiba kijavítását megkezdeni és 48 órán belül kijavítani.
   9. Amennyiben a fenti jótállási igényekkel kapcsolatos határidők bármelyikét megsérti Vállalkozó, Megrendelő jogosult a munkát harmadik személlyel Vállalkozó költségére elvégeztetni. Ezen eset a jótállás fennállását csak akkor befolyásolja, ha Vállalkozó kétséget kizárólag bizonyítja, hogy a harmadik személy által végzett munka okozta a később bekövetkezett hibát.
   10. Vállalkozó köteles megtéríteni azon pluszköltségeket, amelyek a hibás teljesítés okán Megrendelőnél keletkeztek.
   11. Vállalkozó teljes kártérítési kötelezettséget vállal a szerződéssel kapcsolatosan az általa okozott károkért, függetlenül attól, hogy az Megrendelőre vagy harmadik személyekre hárul. Harmadik személyekre háruló kár esetén Vállalkozó köteles az erről való tudomásszerzést követő 3 munkanapon belül Megrendelőt teljeskörűen mentesíteni a kártérítési igények alól, illetve amennyiben Megrendelő a kártérítési igényt teljesítette, köteles a fenti határidőben a Megrendelő által teljesített összegeket megtéríteni. Fentieket megfelelően alkalmazni kell a sérelemre/sérelemdíjra is.
   12. Amennyiben Vállalkozó teljesítésével kapcsolatban Megrendelő ellen per indul, Vállalkozó – amennyiben erre jogi lehetőség van - Megrendelő oldalán köteles a perbe belépni és minden intézkedést megtenni Megrendelő pernyertessége érdekében, amennyiben ez nem lehetséges, köteles a Megrendelő pernyertességét egyéb módon elősegíteni. Pervesztesség esetén köteles megtéríteni minden olyan negatív jogkövetkezmény költségét, amely az ő tevékenységével vagy mulasztásával kapcsolatban hárult a Megrendelőre.
3. **Kapcsolattartás**

A Vállalkozó részéről a kapcsolattartó:

Név:

Telefon:

E-mail:

Vállalkozó felelős műszaki vezetőjének adatai:

Neve:

Telefon:

E-mail:

NÜJ azonosító:

A Megrendelő részéről kapcsolattartó:

Név: Tóthné Nagy Nikoletta

Telefon: +36 1 459-2136

E-mail: nagy.nikoletta@jozsefvaros.hu

Műszaki ellenőr:

Név:

Telefon:

E-mail:

nyilvántartási azonosító:

1. **Felmondás, elállás:**
   1. A Megrendelő a szerződéstől a szerződés teljesítésének megkezdése előtt bármikor elállhat, ezt követően a teljesítésig a szerződést felmondhatja. A Megrendelő felmondása esetén köteles a Vállalkozónak a díj arányos részét megfizetni és a szerződés megszüntetésével okozott kárt megtéríteni azzal, hogy a kártalanítás a vállalkozói díjat nem haladhatja meg.
   2. Megrendelő jogosult a Vállalkozó súlyos szerződésszegése esetén – írásbeli nyilatkozatával, azonnali hatállyal, Megrendelő kártérítési kötelezettsége nélkül – a szerződést felmondani vagy attól elállni.

Vállalkozó súlyos szerződésszegésének minősülő ok különösen, de nem kizárólag:

* ha a késedelem, amelyért a Vállalkozó felelős eléri a 30 napot;
* ha Vállalkozó a teljesítést jogos ok nélkül megtagadja;
* ha a Vállalkozó jelen szerződésen alapuló kötelezettségeit olyan jelentős mértékben megszegte, hogy ennek következtében Megrendelőnek a további teljesítés nem áll érdekében;
* ha a Vállalkozó felfüggeszti a kifizetéseit, ellene jogerősen csőd- vagy felszámolási eljárást rendelnek el, illetve, ha a Vállalkozó legfőbb szerve a társaság végelszámolásáról határoz;

1. **Záró rendelkezések**
   1. A Vállalkozó e szerződés alapján a vállalkozói feladatok körében a hatályos jogszabályok alapján felel a Megrendelő felé.
   2. Felek kijelentik, hogy a szerződés teljesítésében folyamatosan együttműködnek, a felmerülő problémákról egymást haladéktalanul értesítik.
   3. Felek a szerződés teljesítése során keletkezett vitáikat közvetlen tárgyalások során kísérlik meg rendezni. A Felek megállapodnak, amennyiben a szerződéssel kapcsolatos vitás kérdések tisztázása nem jár eredménnyel, úgy a Megrendelő székhelye szerint hatáskörrel rendelkező bíróság illetékességét kötik ki.
   4. Jelen szerződésben nem szabályozott kérdésekben – többek között a szerződésszegés jogkövetkezményei, a szerződés módosítása és megszüntetése – a Polgári Törvénykönyvről szóló 2013. évi V. törvény és az egyéb jogszabályok vonatkozó rendelkezései az irányadók.
   5. A Vállalkozó kijelenti, hogy a nemzeti vagyonról szóló 2011. évi CXCV1. törvény 3. § (1) bekezdés 1. pont b) alpontja alapján átlátható szervezetnek minősül. Vállalja, hogy a szerződés tartama alatt a tulajdonosi szerkezetén nem változtat olyan módon, amely alapján már nem minősül átlátható szervezetnek. Tudomásul veszi, amennyiben a tulajdonosi szerkezetében történt változás miatt, vagy egyéb okból már nem minősül átlátható szervezetnek, a Megrendelő a jelen szerződést azonnali hatállyal felmondhatja.
   6. Vállalkozó tudomásul veszi, hogy az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban GDPR) 6. cikke alapján, a jelen szerződéshez kapcsolódó jogviszony teljesítésének céljából a szerződés aláírása vagy teljesítése során a Vállalkozó által átadott, vagy a feladatokból adódó szükségszerűségből a Megrendelő tudomására jutott, valamint a szerződés aláírásához vagy teljesítéséhez elengedhetetlenül szükséges - a jelen szerződés megkötésében vagy teljesítésében személyesen közreműködő természetes személyek - személyes adatait a Megrendelő kezeli.
   7. Vállalkozó kijelenti és szavatol azért, hogy valamennyi a fentiek szerint érintett személy részéről felhatalmazással rendelkezik arra, hogy ezen személyek személyes adatainak átadásához és kezeléséhez szükséges jognyilatkozatokat megtegye.
   8. Vállalkozó tudomásul veszi, hogy Megrendelő a tudomására jutott személyes adatok kezelésével kapcsolatban, az adatkezeléssel érintett személyt a Vállalkozó által megadott e-mail címen tájékoztatja. Vállalkozó kötelezettséget vállal arra, illetve felelősséggel tartozik azért, hogy a megadott e-mail cím valós, azt az érintett kizárólagosan használja.
   9. Vállalkozó kijelenti, és vállalja, hogy a jelen szerződéses jogviszony keretében kizárólag a GDPR szabályainak betartásával kezel a szerződéssel összefüggésben tudomására jutott személyes adatot.

Jelen szerződés az azt utolsóként aláíró fél aláírásának megtétele napján lép hatályba. A szerződés egymással szó szerint egyező szövegű 4 példányban készült, amelyből 3 példány a Megrendelőt és 1 példány a Vállalkozót illet meg. A szerződést a felek elolvasás és megértés után, mint akaratukkal mindenben megegyezőt jóváhagyólag írták alá.

Budapest, 2024. ……. Budapest, 2024. ……… ...

|  |  |  |
| --- | --- | --- |
| Megrendelő  Budapest Főváros VIII. kerület  Józsefvárosi Önkormányzat képviseletében  Pikó András polgármester |  | Vállalkozó  képviseletében |

Fedezet: a 2024. évi költségvetésről szóló 43/2023. (XII.14.) rendelet szerint a Közösségi kert kialakítása a III. körzetben (Vajda Péter Ének-zenei Általános és Sportiskola mögötti zöldterület) (RKVI 2023) elnevezésű, 5-20810-23-061/1 részletező kódú előirányzaton, a 20810 címen biztosított.

Dátum: Budapest, 2024. ………..

Pénzügyileg ellenjegyzem:

………………………………

Hőrich Szilvia

gazdasági vezető

Dátum: Budapest, 2024. ………..

Jogi szempontból ellenőrizte:

dr. Törőcsik Edit Julianna

jegyző

nevében és megbízásából:

……………………………

dr. Székelyhidi Lívia

Jogi Iroda

irodavezető